{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Prijedlogu plana zakonodavnih aktivnosti Ministarstva uprave za 2019. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Gong","OBRAZAC PRIJEDLOGA PLANA ZAKONODAVNIH AKTIVNOSTI ","GONG pozdravlja što je u plan Ministarstva uprave uvršten Zakon o referendumu, jer već godinama upozoravamo na potrebu boljeg reguliranja referenduma. No sada predlažemo da kao dodatni korak uvrstitite i unaprjeđenje izbornog, ne samo referendumskog zakonodavstva. Podsjećamo da je prošlo osam godina od izvješća Ustavnog suda o nejednakoj težini glasa u izbornim jedinicama u Hrvatskoj. Stoga predlažemo da formirate radnu skupinu koja bi prionula sustavnoj izmjeni izbornog zakonodavstva. GONG-ove prijedloge oko poboljšanja izbornog zakonodavtsva možete vidjeti ovdje:  http://gong.hr/media/uploads/gong_-_novo_izborno\n_zakonodavstvo,_za_web.pdf\n\nDodatno, GONG predlaže da se u planu aktivnosti Ministarstva uprave uvrsti i zakonsko uređenje lobiranja, čime bi se prevenirala korupcija i povećala transparentnost. Zakonski okvir uključivao bi jasna pravila transparentnog kontaktiranja lobista s javnim službenicima/cama i uveo obavezu izvještavanja javnosti o takvim sastancima. Također, potrebno je uvesti obvezu kreiranja informacija o odnosima javnog i privatnog sektora (tzv. „duty to document“) te registar lobiranja i lobista koji se s vremenom mogu spojiti u jednu jedinstvenu bazu podataka. Preporuke GONG-a mogu se pronaći ovdje http://www.gong.hr/hr/dobra-vladavina/preporuke-\nza-regulaciju-lobiranja/.","Prihvaćen","Ministarstvo uprave prije svega pozdravlja angažman GONG-a te provedene analize i preporuke dane u cilju poboljšanja izbornog i referendumskog zakonodavstva.\nKao što je vidljivo i iz samog Prijedloga plana zakonodavnih aktivnosti Ministarstva uprave za 2019. godinu, u isti su, osim Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave, uvršteni Zakon o izbornim jedinicama za izbor zastupnika u Hrvatski sabor, Zakon o izborima zastupnika u Hrvatski sabor te Zakon o izmjenama i dopunama Zakona o lokalnim izborima.\nMinistarstvo uprave kao središnje tijelo državne uprave u čijem je djelokrugu politički i izborni sustav, pri planiranju zakonodavnih aktivnosti vodi računa o unaprjeđenju pravnog i institucionalnog okvira pitanja iz svoga djelokruga, što je slučaj i s predmetnim Prijedlogom plana.\nTakođer, prilikom izrade nacrta prijedloga zakona iz svog djelokruga Ministarstvo uprave će, u skladu sa svojom uobičajenom praksom, osnovati odgovarajuće radne skupine čiji članovi će doprinijeti izradi što boljih i kvalitetnijih zakonskih rješenja.\nPlanirana zakonska rješenja u svakom slučaju bit će usmjerena na unaprjeđenje političkog i izbornog sustava u Republici Hrvatskoj te daljnju demokratizaciju procesa vezanih uz referendum i izbore, i to kroz:\n-        jasno i određeno uređenje predreferendumskih aktivnosti posebice načina prikupljanja potpisa birača \n         (forma i sadržaj obrazaca za prikupljanje potpisa, način provjere i utvrđivanja točnog broja prikupljenih\n          potpisa), utvrđivanje roka predaje prikupljenih potpisa te roka u kojem se mora izvršiti provjera broja i  \n          vjerodostojnosti svih prikupljenih potpisa;\n-        dodatno uređenje pitanja preferencijalnog glasovanja na izborima za zastupnike u Hrvatski sabor;\n-        uvođenje preferencijalnog glasovanja na izborima za članove predstavničkih tijela jedinica lokalne i \n          područne (regionalne) samouprave.\nVezano uz normativno uređenje lobiranja, a koje ste naveli u primjedbi, ističe se da je prepoznata potreba za pravnim uređenjem toga područja te će se ista potreba razmotriti u sklopu donošenja Akcijskog plana za 2019. i 2020. uz Strategiju suzbijanja korupcije za razdoblje od 2015. do 2020. godine."]